
GINAUBAYAN SANG MARXISMO-LENINISMO-MAOISMO 


Hulyo-Setyembre 2023: 

Mga sibilyan ginhimo nga tropeyo 
para sa bogus nga kadalag-an 

sang AFP sa isla sang Negros 


BAYOLASYON KASO BIKTIMA 


WALA SANG MAKITA NGA KASANAG 
ang pumuluyong Pilipino idalum sa rehimen 


Marcos II. Dugang sila nga nag-antus sa 


Ekstrahudisyal nga kapigaduhon kag kagutom samtang mansig- 

pagpamatay 5 10 mansig nga nagahugakom sang binilyon 

nga kwarta ang mga hubon nila Marcos 

Abdaksyon 1 2 Jr kag Sara Duterte. Padayon nga gina- 

lubong sa utang ang Pilipinas nga nag- 

Pilit nga pagkadula 1 1 lab-ot na sa Php14.35 trilyon nga naga- 
serbi nga bubon sang korapsyon. 

Pagbayolar sang tawhanon nga Sa Negros, kadungan sa kalbaryo sang 

kinamatarung sang hors de combat 2 6 pumuluyo ang wala untat nga kapintas 

kag terorismo sang estado nga ginpangu- 

Iligal nga pag-aresto 5 12 nahan nila Armed Forces of the Philip- 

l pines (AFP) Visayas Command (VisCom) 

Iligal nga pagdetine 2 ENS a Chief Lt. Gen. Benedict Arevalo, 3rd Infan- 

: A try Division Commander MGen. Marion 

Pagpangastigo 7 12 Sison, 303rd Brigade Commander BGen. 

Orlando Edralin kag 302nd Brigade 

Patarasak nga pagpaniro 3 ea "gail Commander BGen. Joey Escanillas. Naga- 

damgohanon sila nga malutos ang re- 

Patarasak nga pagpamomba 2 1,000 bolusyonaryo nga kahublagan sa isla sang 

E TE Negros sini nga tuig. Gamit ang binilyon 

5a ng aa si 8 5 3 10 nga pondo sang AFP, Philippine National 

PG pane LAPAG YA Police (PNP) kag sa National Task Force 

Paa haa (NTF)-Elcac, lakip ang Barangay Deve- 

kag intimidasyon 29 1,150 lopment Program. (BOP); dugang nga 

ea A ginpabaskog ang kalakasan sang estado 

a CG 1 nga nagapanguna nga target ang mga 

(3 ang mga bata) mangu-nguma. 

P paapabalba 3 1,133 Sa ikatatlo nga kwarto sang 2023, 83 

ka kaso sang paglapas sang tawhanon nga 

E komUn ad 19 950 kinamatarung nga nag-imbolbar sang 


TOTAL 


83 


4,342 


masobra 4,300 ka mga biktima ang natala 
sang Ang Paghimakas sa isla. Naglab-ot na 
sa 485 ka kaso sang mga bayolasyon sa 


.e.e......o....e..e..e..o...............ce 


tawhanon nga kinamatarung sa 
isla sang Negros idalum sa rehi- 
men ni Marcos Jr. Seryoso nga 
mga krimen sa gyera ang nahimo 
sang estado nga bayolasyon sa 
Comprehesive Agreement on 
Respect for Human Rights and 
International Humanitarian Law 
(CARHRIHL) kag Geneva Con- 
ventions of 1949 and their Ad- 
ditional Protocols. 

Sa kagustohan nga malab-ot 
ang ila dedlayn sa Disyembre 31 
sini nga tuig, todo-todo ang 
paglagas sang AFP, PNP kag 
NTF-Elcac sa pumuluyong Neg- 
rosanon nga ila ginpasibangdan 
nga mga NPA ukon supporter 
sang NPA agud iparada nga mga 
kuno surrenderee kag ipresentar 
nga mga tropeyo sang ila bogus 
nga kadalag-an. Wala na gina- 
respeto ang kinamatarung sang 
mga sibilyan lakip na ang mga 
hors de combat ukon wala na 
ikasarang nga magbato. 

Ginpabugal sang mga pwersa 
sa estado ang ila mga hinimoan 
kag gintindogan ang ila mga ka- 
butigan sa paggiit nga ‘lehitimo’ 
ang ila mga operasyon bisan pa 
maathag ang ila pagka-pasista 
kag pagkaberdugo. Nagpakabuta- 
bungol sila kag ginbalewala ang 
singgitan sang mga biktima para 
sa hustisya. 

Halin Hulyo tubtob Setyembre, 
biktima ang pumuluyong Negro- 
sanon sa pagpang-abdak, pilit nga 
pagkadula (enforced disappear- 
ance), ekstrahudisyal nga pag- 
pamatay, iligal nga pag-aresto, 
pagpamomba, patarasak nga 
pagpaniro kag iban pa nga mga 
bayolasyon. 


........ 


Pagpang-abdak 

Gin-abdak sang mga armado 
nga lalaki nga naka-bonnet sila 
Deah Lopez, 26 anyos, isa ka 
organisador sang mangunguma 
kag Peter Agravante, 30 anyos, 
drayber sang traysikol nga gin- 
sakyan ni Lopez, sang naga- 
byahe sa dalanon sang Brgy. Gil 
Montilla, Sipalay City, Negros 
Occidental sadtong Setyembre 
15, pasado alas 10:00 sang aga. 
Suno sa mga nakakita sa insidente, 
ginbalabagan sa isa ka puti nga 
van ang duha kag pilit nga gin- 
pasulod sa salakyan. Ang tray- 
sikol ginkarga man sa isa ka 
pick-up truck. Padayon nga 
missing si Deah Lopez samtang 
patay na nga nakita si Agravante 
sa banwa sang Basay, Negros 
Oriental. 

Ikaapat nga kaso sang de- 
saparecido si Lopez sa Negros 
idalom sa rehimen Marcos II, 
upod nila Lyngrace Marturillas, 
Denald Mialen kag Renel de los 
Santos. 


Ekstrahudisyal nga 
pagpamatay 

Patay nga lawas na nga 
nasapwan si Peter Agravante 
pagka-aga sadtong Setyembre 
16 sa Satori Cliff, Brgy. Nagbo- 
alao, Basay, mga 14 ka oras 
matapos gin-abdak. Gingapos sang 
pisi ang iya mga kamot kag duct 
tape ang gingamit sa iya mga 
tiil. Gintabonan man sang duct 
tape ang iya bibig kag mata kag 
may igo sang bala ang iya ulo. 
Suno sa mga residente, pasado 
alas 12:00 sang kaagahon sa amo 
nga petsa, may nagpundo nga 

4,342 ka biktima 

isla sang Negros: 

485 ka kaso sang paglapas 
sang CARHRIHL kag 
Geneva Conventions of 


1949 and their Additional 


Protocols 


36,2606 ka biktima 


53 sang mga kaso 
direktang nag-imbolbar 


sang masobra 200 ka 
menor de edad 

puti nga pick-up truck nga may ginhaboy sa 
banglid. 

Brutal nga ginmasaker sang berdugo nga 
47th IB ang lima ka mga hors de combat kag isa 
ka sibilyan sa Kabankalan City. Nagabyahe sa 
dalanon sang Sityo Lubi, Brgy. Tabugon, sakay sa 
gin-arkilahan nga traysikol nga ginmaneho ni 
Robin Gaitan sadtong Setyembre 21, alas 7:50 
sang gab-i ang tatlo ka medical personnel sang 
NPA nga sanday Ka Rekoy (Bobby Pedro), Ka 
Goring (Mario Mullon) kag Ka Joyce (Janice 
Flores), upod ang naka-medical leave nga sila Ka 
Bravo (Alejo delos Reyes) kag iya asawa nga si Ka 
Diane (Melissa dela Peña) nga anum ka bulan nga 
nagabusong, sang ginpaarakan sang mga elemento 
sang 47th IB. 

Suno sang Armando Sumayang Jr Command 
(ASJC-NPA), indi katapo sang NPA si Gaitan kag 
wala engkwentro nga natabo sa amo nga lugar. 
Dugang nila, may posibilidad nga gintiwasan ang 
mga buhi pa matapos ginpaarakan. 

Gintiro-patay sa mga tropa sang 62nd EB sila 
Romy Catasio kag Marvic Ebarle (Ka Bryan) 
sadtong Hulyo 20, pasado alas 11:00 sang gab-i 
sa Sityo Balunggay, Brgy. Montilla, Moises Pa- 
dilla, Negros Occidental. Nagbantay sila sang 
masakyan nga motor sang gulpi lang nga nag- 
abot ang isa ka color gray nga van kag gintiro sila 
tubtob napatay. 

On medical leave si Ka Bryan sang napilasan 
ini sa tuhod sa kontra-opensiba sang Leonardo 
Panaligan Command (LPC-NPA) batok sa 62nd IB 
sadtong Mayo 20 sa Sityo Cupad, Brgy. Macagahay, 
Moises Padilla, samtang si Catasio ang nag- 
atipan sa iya. 

Gintiwasan ang mangunguma nga si Jonasio 
Blasco sa mga katapo sang 62nd IB matapos nga 
napilasan ini sang ginpaarakan sang nasambit 
nga militar ang iya balay sadtong Agosto 5, alas 
9:00 pasado sa Sityo Cansimba, Brgy. Quintin 
Remo, sa nasambit nga banwa. 


Iligal nga pag-aresto 

Duha ka mga mangunguma nga senior citizen 
ang iligal nga gin-aresto sang kombinado nga 
tropa sang 94th IB kag Regional Mobile Force 
Battalion (RMFB)- 6 sa managlahi nga petsa sa 
Sityo Cunalom, Brgy. Carabalan, Himamaylan 
City, Negros Occidental. 

Gindakop si Lodorico But-ay sadtong Hulyo 
28 sa pagpasibangud nga commanding officer 
(CO) siya sang yunit milisya. Ginkasohan man siya 
sang rape. Samtang, si Romeo Balsimo gin-aresto 
sadtong Agosto 7 sa pato-pato nga kaso nga 
katapo siya sang yunit milisya kag imbolbado sa 


engkwentro sa tunga sang Mt. Cansermon Com- 
mand (MCC-NPA) kag 94th IB sadtong Abril 19, 
2020. 

Mga myembro sang Farmers Association of 
Brgy. Carabalan (FABCA) kag sang Indigenous 
Peoples (IP) sila But-ay kag Balsemo. 

Subongman, duha ka mangunguma ang iligal 
nga gin-aresto sa Joint Enhanced Military and 
Police Operation nga naggamit sang 200 ka 
ginkombinar nga tropa sang 62nd IB kag 300th 
Air Intelligence Wing sang Philippine Air Force 
(PAF) sang AFP, kag Binalbagan Municipal Police 
Station, 2nd Negros Occidental Police Mobile 
Force Company (2NOCPMFC), 61st Special Ac- 
tion Force Battalion (6SAB), kag Regional Intel- 
ligence Unit 6 sang PNP sa Sityo Mainit, Brgy. 
Santol, Binalbagan, Negros Occidental sadtong 
Setyembre 10 sa kaagahon. 

Gindakop sila Judy Blazer, 60 anyos, kag 
Junjie Camanso, 30 anyos, sa akusasyon nga may 
angot sila sang NPA kag ginpato-patoan sila sang 
mga kaso. Halos indi na makakita kag makalakat 
si Blazer. 

Anay myembro si Blazer sang panatiko nga 
Greenan nga ginpondohan sang AFP sadtong 
dekada 90 apang wala siya naglawig bangud indi 
niya mabatas ang mga malain nga aktibidad nga 
ginhimo sa amo nga grupo kag sa militar. Gin- 
initan kag ginpangita siya sang militar bangud 
damu sa iya mga upod sa Greenan ang nag- 
pahuway nga nag-upod sa iya. 

Samtang, iligal nga gin-aresto sang 15th IB 
ang walo ka mangunguma (lima ang senior citizen), 
sa Sityo Tugas, Brgy. Pinggot, Ilog, Negros Occi- 
dental sadtong Hulyo 29. Ginpasibangdan sila 
nga nagpatay kay Silas Granada alyas Nacar nga 
isa ka manog-agaw sang duta kag regular nga 
ahente sang 15th IB nga ginsilotan sang ASJC- 

NPA sadtong Enero 28. Mga benipisyaryo sa duta 
sang mga Granada ang mga gindakop. 


Pagpamomba 

Nagpalupok ang 62nd IB sang mortar halin 
sa ila detatsment sa Brgy. Villegas, Guihulngan 
City, Negros Oriental, sadtong Agosto 5, alas 
5:00 tubtob alas 6:30 sang aga. Ginpagwa sang 
nasambit nga militar nga na-engkwentro nila ang 
mga Pulang hangaway sang LPC-NPA sa Sityo Li- 
ong, sang katambi nga Brgy. Imelda. 

Sa Sipalay City, Negros Occidental, nag- 
patupa sang 14 ka bala sang kanyon ang 15th IB 
kag 3rd Artillery Division sang Philippine Army 
halin alas 9:30 sang aga tubtob alas 8:30 sang 
gab-i sa Sityo Don Jose, Brgy. Manlucahoc 
sadtong Agosto 16. 

Ang kanyon nahamtang sa Barasbarasan De- 
tatsment sa Brgy. Camindangan sa amo gihapon 
nga syudad. Suno sa AFP, ang pagpamomba may 
pahanugot ni Brgy. Captain Sergio Libre sang 
Brgy. Manlucahoc kag Sipalay Mayor Gina Mon- 
tilla Lizares. 

Ginhatagan lang sang isa ka adlaw ang 800 
ka mga residente agud mahimos ang ila mga 
kasapatan kag magbakwit. 


Iligal nga pagdetine 

Gindala sang mga katapo sang 15th IB ang 
mga mangunguma nga sanday Jemson kag Gaujel 
Villar kag iligal nga gindetine sa pila ka oras sa 
proper sang Sityo Camboguiot, Brgy. Camindangan, 
Sipalay City sadtong Hulyo 22. Kon wala sila gin- 
sugat sa ila mga asawa, wala ini nakapauli sa ila 
mga balay. 


Patarasak nga pagpaniro 
Patarasak nga nagpalupok sang grenade 
launcher ang mga katapo sang RMFB-7 sa Sityo 


Amaga, Brgy. Balugo kag Sityo Mandi-e Dako, 
Brgy. Magsaysay, Guihulngan City alas 8:00 pasado 
sang aga, Agosto 3. 

Samtang, lima ka beses nga nagpalupok ang 
94th IB gamit ang M203 grenade launcher sa Sityo 
Cantupa-Pisok, Brgy. Buenavista, Himamaylan 
City sadtong Agosto 17. Duha ka beses sa aga kag 
tatlo sa hapon ang ila pagpalupok. Apektado ini 
ang pamilya Mariano kag pamilya Martinez lakip 
ang 11 ka menor de edad. 

Ginransak sang mga tropa sang 94th IB ang 
balay sang pamilya Martinez kag nagtuga sang 
grabe nga troma sa apat ka kabataan nga mga 
menor de edad (2-16 anyos) sang ginpapanaug 
sila sa ila balay. Pilit nga ginpasugid ang duha ka 
mag-iloy nga Martinez kon diin ang NPA kag gin- 
pahug pa nga balikan sila kon manugid sa ginhimo 
sa nasambit nga militar. Naglawig pa nga nag- 
pondo sa ila balay ang mga soldado. 

Gin-imbestigar man sang 94th IB ang pamilya 
Mariano, lakip ang anom ka mga menor de edad 
nga mga kabataan kag ang isa ka bulan nga 
lapsag sang nasugata nila ang nasambit nga militar 
sang nagtabok sa suba pakadto sa pihak sityo. 

Antes pa sini, nagasinggitan ang mga tropa 
sang 94th IB samtang nagpalupok rason nga 
naghilibion ang mga kabataan. Malawig pa antes 
sila ginbuhian bisan basa na bangud sa mabaskog 
nga ulan. 


Pagpangastigo 

Lima ka mangunguma ang ginkastigo sa mga 
tropa sang 62nd IB sa Brgy. Budlasan, Canlaon 
City sadtong Hulyo 6. 

Napuno sang lagub ang kalawasan ni Edward 
Sandot sang ginkastigo siya sa nasambit nga 
militar sa alas 5:00 sang kaagahon, sa atubang sa 
iyang asawa kag kabataan matapos nga nangin- 
wala sang ginpangitaan sang NPA nga pilason. 


A 


Naguba ang ila balay matapos nga ginransak kag 
gin-abukay sa nasambit nga militar ang ila mga 
kagamitan. Nagtuga ini sang troma sa iya mga 
kabataan. 

Samtang, halos indi na makabangon si Budok 
Sandot bangud sa pagpangastigo sa lain pa nga 
mga tropa sang 62nd IB sa iya balay sa Sityo 
Hinumayan sa amo man nga baryo, alas 8:00 
sang aga sa pareho nga adlaw. Gin-ulamid pa si 
Christopher Sandot sa pagpangastigo sang 
nasambit nga militar sang nagkadto siya sa balay 
ni Budok agud magbayad sa iya utang. 

Ginkastigo man sang 62nd IB sila Joselito 
Patulada sang Sityo Katuguisan kag Roberto 
Francisco sang Sityo Uyangan. 

Sa katapusan nga semana sang Hulyo, anum man 
ka mangunguma ang biktima sang pagpangastigo 
sang 94th IB sa Sityo Cunalom, Brgy. Carabalan, 
Himamaylan City. Ginpasibangdan sila nga mga 
katapo ukon mga supporter sang NPA. Isa sa 
ginkastigo amo si Nono Balsimo, nga nag-agum 
sang madamu nga lagub sa kalawasan. Gin-akusa- 
han siya nga katapo sang yunit milisya kag imbol- 
bado sa engkwentro sa tunga sang MCC-NPA kag 
94th IB sadtong Abril 19, 2020. 


Pagpamahug, pagpangharas kag intimidasyon 

Halin Hunyo 23 tubtob Hulyo 7, nagapang- 
saka-saka sang kabalayan kag nagapang-census 
sa mga sityo sang Gomuktok kag Cansampo, 
Brgy. Bagtic, La Libertad, Negros Oriental ang 
mga soldado sang 62nd IB kay gintugyanan daw 
sila sa National Statistics Office (NSO) para sa 
amo nga obra. Nagapamahug man ang nasambit 
nga militar kag pilit nga ginpaangkon nga sup- 
porter sang NPA ang mga mangunguma. 

Amo man ang natabo sa mga residente sa 
Sityo Cantupa, Brgy. Buenavista, Himamaylan 
City sadtong Hulyo 2. Nagapang-census ang mga 


tropa sang 94th IB kag ginkuhaan sang mga 
piktyur ang kada pamilya. Sige-sige na ang operasyon 
militar sa 94th IB halin pa sadtong bulan sa 
Hunyo nga nagtuga sang kakugmat sa pumuluyo. 

Sa Sityo Amaga sa amo gihapon nga baryo, gin- 
imbestigar si Betmar Pacheco, isa ka mangunguma, 
sa mga tropa sang 94th IB sadtong Hulyo 9 kag 
ginlagas ang iya nagabusong nga asawa nga 
nagpalagyo pakadto sa ila tupad balay bangud sa 
kahadlok. 

Ginpahug man ang mag-iloy nga Gamay kag 
Bansong Pacheco kag Kokoy Bayles, mga lunsay 
nga mangunguma, sa mga soldado sang 94th IB 
sa Sityo Cunalom, Brgy. Buenavista, Himamaylan 
City sadtong katapusan nga semana sang Hulyo. 
Ginhambalan si Pacheco kag Bayles nga patyon 
kag sunogon sa nasambit nga militar samtang 
gindudahan si Gamay nga ginhatag niya sa NPA 
ang kwarta nga iya nakolekta halin sa donasyon 
para sa nasunogan nga pamilya sa pihak sityo. 
Ginpasibangdan sila nga may angot sang NPA. 

Nagpatigayon sang loudspeaker operations 
ang 94th IB sa Brgy. Carabalan, Himamaylan City 
sadtong Setyembre 1 bilang kabahin sa ila Com- 
munity Support Program (CSP). Gamit ang 
trompa, ginlawag sa isa ka katapo sang nasambit 
nga militar ang mga pangalan sa ila gindudahan 
nga mga supporter sang NPA para kuno mag- 
surender. 

Sa Southeast Negros, duha ka mangunguma 
ang pilit nga ginpasurender sa mga pwersa sang 
estado kag ginpresentar nga mga Pulang 
hangaway sang Rachelle Mae Palang Command 
(RMPC-NPA) sa separado nga insidente. Gin- 
parada sa RMFB-7 si Tonying Sulano bilang sur- 
renderee sadtong Hulyo 28 sa ila detatsment sa 
Brgy. Nagbagang, Sta. Catalina, Negros Oriental. 
Madugay na nga ginainitan sa mga pwersa sang 
estado ang pamilya ni Sulano sang Brgy. Nag- 


balaye, sa nasambit nga banwa, kon sa diin gin- 
patay sang 11th IB ang utod ni Sulano sadtong 
2021 kag pilit nga ginpasurender sang RMFB-7 
ang iya tiyo sadtong 2022. 

Samtang ginpagwa sa kapulisan sang Negros 
Oriental Provincial Police Office (NOPPO) nga 
nagsurender si Rene Janayan, 37 anyos, sadtong 
Agosto 9. Isa siya ka lunsay nga mangunguma 
sang Sityo Dauis, Brgy. Calango, Zamboanguita, 
Negros Oriental. 

Nagapangsaka sa mga kabalayan kag 
nagapamahug sa pumuluyo ang 62nd IB sadtong 
Agosto 3 tubtob 13 sa mga sityo sang Tampa kag 
Anahaw, Brgy. Nagsaha, Guihulngan City kag 
halin Setyembre 19 tubtob 23 sa Sityo Aguntilang 
Uno, Brgy. Riverside, Isabela, Sityo Palasan, Brgy. 
Guba, Vallehermoso, Sityo Kambairan, Brgy. 
Trinidad kag Sityo Binil-iwan, Brgy. Calupaan 
tanan sakop sang Guihulngan City. 

Padayon ang pagpangharas kag pagpang- 
redtag sa 15th IB kag 47th IB sa mga asosasyon 
sang mangunguma, mamumugon sa uma kag 
mananagat sa mga barangay sang Caliling, Man- 
uling, Guiljungan kag Tuyom, sakop sa banwa 
sang Cauayan, Negros Occidental halin pa sa bu- 
lan sang Hulyo. Gina-interogar ang mga opisyales 
sang asosasyon kag ginkadtoan ang mga balay 
sang mga myembro. Gusto sa nasambit nga militar 
nga magtambong sa miting sang mga asosasyon 
apang nagbalibad ang mga myembro bangud sa 
kahadlok nga armado ang mga soldado. 

Sadtong Agosto 27, nagdugang ang kabalaka 
sang mga myembro sang pilit man sila nga 
ginapa-fill-up sang pormas nga nagaunod sang 
mga personal nga datos kag pamangkot kaangot 
sang NPA. Nagbatyag sang kahadlok ang mga 
myembro bangud naghambal ang militar nga indi 


sila mag-untat tubtob indi mapirmahan ang mga 
pormas. 

Liwat man nga gin-redtag ang mga asosasyon 
sang mangunguma ni Jonel Moreno (alyas Roy), 
Chairman sang Sentrong Alyansa ng Mamamayan 
para sa Bayan (SAMBAYANAN) Negros nga 
ginasakdag sang NTF-Elcac, sadtong Setyembre 
21. Ginpasibangdan ni Moreno nga supporter 
ukon may angot sang NPA ang mga asosasyon. 

Samtang ginpagwa sang 94th IB kag PNP nga 
nagsurender si Ariel Jay Latoza nga isa ka 
drayber sang traysikol kag ginpresentar nga myem- 
bro sang asosasyon nga Buhi nga Aksyon kag 
Pag-amlig sang Seguridad sang Mangunguma kag 
Mamumugon (BAKAS). 

Ginpasibangdan ang amo nga asosasyon nga 
isa ka “communist front organization.” Suno kay 
Latoza nga wala siya sang ihibalo nga himuon nga 
surrenderee. Ikaduha ka beses na siya nga gin- 
patawag sa ginkilala nga Tupan nga katapo sang 
Kabankalan Police Station. Ginpanginwala sang 
BAKAS ang amo nga akusasyon. 

Indi man luwas sa pagpang-haras kag intimi- 
dasyon ang isa ka non-government organization 
nga nagbulig sa mga mangunguma. Duha ka tawo 
nga gindudahan nga mga pwersa sang estado ang 
natalupangdan nga nagapanilag sa mga com- 
munity workers sa opisina sang Paghidaet sa 
Kauswagan Development Group (PDG) sa 
Kabankalan City sadtong Setyembre 6. Pila ka 
beses man sila nga ginsunud-sunod sa banwa 
sang Cauayan sa amo nga mga tawo samtang 
nagapatigayon sang mga aktibidad sa mga 
komunidad para sa pagpauswag sa pangabuhian 
sang mga mangunguma. Isa man ang PDG sa gin- 
redtag sang SAMBAYANAN Negros sadtong 
Setyembre 21. 


Iligal nga pagpangita kag pagpangkuha 

Duha ka mamumugon sa kampo sa Escalante 
City, Negros Occidental ang ginransak ang balay 
kag ginkuhaan sang mga kagamitan sadtong 
Hulyo 18, mga alas 6:00 sang aga. 

Gin-abukay ang mga pagkabutang ni Edward 
Gimang sa iya balay sa Sityo Bautista, Brgy. 
Malasibog sa ginbulubanta 30 ka mga armado. 

Pila ka adlaw antes sini, ginkadtoan si Gimang 
sa mga armado nga lalaki sa iya gin-obrahan nga 
kampo agud dis-armahan apang binangon kag 
iban pa nga kagamitan panguma ang nakuha sa 
iya. Ang amo nga mga panghitabo nagtuga sang 
pagmasakit sa iya asawa sa pila ka adlaw. 

Samtang, ginransak ang balay ni Rosalie 
Magbanua sa Sityo Alangahag, Brgy. Tamlang 
sang 12 ka mga wala naka-uniporme nga soldado 
sang 79th IB nga nagpakilala nga mga katapo 
sang NPA. Ginpangitaan siya sang ginbilin kuno 
nga armas sang NPA sa ila balay. 


Pilit nga pagpabakwit 

Naglab-ot sa 318 ka mga indibidwal ang pilit 
nga ginpabakwit sa mga sityo sang Cabalungan, 
Canagbaan, Jalandoon kag Florete, sakop sang 
Brgy. Carabalan, Himamaylan City sadtong Hulyo 
7 matapos ang engkwentro sa tunga sang MCC- 
NPA kag 94th IB. 


Amo man ang natabo sadtong Setyembre 16 
sa Sityo Patio-tio, Brgy. San Jose, sa nasambit 
nga syudad kon sa diin 15 ka mga residente ang 
pilit nga nagbakwit sa ila barangay hall matapos 
ang engkwentro sa tunga sang ASJC-NPA kag 
15th IB. 


Pagkampo sa komunidad 

Ginhimo nga kampo sang militar ang mga 
buluthuan nga nagtuga sang perwisyo kag peligro 
sa mga manunudlo, mga estudyante kag sa palibot 
nga malapit sa mga buluthuan. Sa bulan sang 
Hulyo, halos tatlo ka semana nga gintineran sang 
mga tropa sang 94th IB ang eskwelahan sang 
Sityo Cantupa, Brgy. Buenavista, Himamaylan 
City. Sa Canlaon City, ara man ang mga soldado 
sang 62nd IB nagkampo sa Tabalugo Elementary 
School sa Sityo Tabalogo, Brgy. Budlasan halin 
Hulyo 12 tubtob 16. 

Gin-okupar man sang nasambit nga militar 
ang mga buluthuan sa Guihulngan City kaangay 
sang Agulang Elementary School sa Sityo Agu- 
lang, Brgy. Villegas sa bulan sang Agosto kag 
Kambairan Elementary School sa Sityo Kambairan, 
Brgy. Trinidad sadtong Agosto 3 tubtob 13 kag 
Setyembre 19 tubtob 23. 

Magluwas sa mga buluthuan, gintineran man 
sang militar ang mga barangay hall, tribal hall sang 
mga IP kag mga kabalayan sang pumuluyo. fF 


Sa Kamot sang Pasismo 
ni Ka Haraya 


Bitbit ang mando 

dugmukon ang hangaway sang pumuluyo 
AFP kag PNP nga berdugo kag pasista 
angay pagatawgon nga terorista! 


maduguon nga gyera dala sa kabukiran 

sa komunidad sang pumuluyo tuman nga kahalitan 
iligal nga pagpang-ukay kag pagpang-aresto, 
interogasyon, tortyur kag pangastigo, 

dugang pa ang patarasak nga pagpaniro, 


Lauman ang lapnagon nga kalapasan 

tawhanon nga kinamatarung ila ginalapakan 
kombatant man ukon mga sibilyan 

wala ginakilala, 

sa operasyon kombat nga dalayon ginapatuman, 


Tunga sang kagab-ehon 
makatublag sa hamuok nga katulogon 


nagapanglat-as, pagpanughot 
nagapamomba, nagasabwag sang kahadlok, 


pagpanganyon sa mga ulumhan 
pagguba sang kinaiyahan 
ilabi na sa dutang palangabuhian, 


pukawon sang lupok komunidad sang sibilyan 
pangsaka-on kag ukayon ang ila puluy-an 
sitaon kag dakpon ang ila mga ginadudahan 
ini tanan kahimuan sang pulis kag militar 
nga uhaw sa dugo kag wala sang batasan! 


Sugo sang laye 

militarista ang pamaagi 

pundok sang reaksyunaryo nga gubyerno 
kontra-pumuluyo ang ginapatuman nga proyekto 
ginakunsabo pati mga ahensya kag departamento 
NTF-Elcac dagway nga mapakuno-kuno 

tigpanguna sa modus sang “terorista “ nga tatak 
sa kinamatarung sang aktibista kag sibilyan 
direkta nga nagalapak 

nagabutang sang kabuhi sa tuman nga 
kakugmat 

mangin target sa sarbeylans 

mangin biktima sang lapnagon nga pang-abdak 
manipulahon 

pasungkaon 

mangin nawong para kontra-rebolusyon! 


uyat ang pusil 

yara sa gatilyo nagapisil 

mersenaryo nga makinarya 

armadong hubon nga utok-pulbura 

wala sang laye nga ginakilala 

bisan pa mga sibilyan 

nga kuntani angay pangapinan 

panahon sang inaway, sila proteksyonan 
apang sa kamot sang mapintas nga militar 
sila ang nangin kulateral 

sa hinimo nga drama kag estorya 

tamnan sang mga ebidensya 

ipagwa nga napatay sa engkwentro 
kabaylo sang ranggo, premyo kag tropeyo 


Sa kamot sang pasismo 

nagadanaw ang dugo 

naga-alisngaw ang makadiligwa nga baho 
sang mga armadong hubon sang reaksyunaryo 
bantog nga mga manogpatay-tawo: 


Armadong paghimakas handum nga dugmukon 
desperado nga punggan ang tayuyon nga 
pagsulong 

sang pungsodnon-demokratiko nga rebolusyon 
nga naga-usoy sa gerilyang inaway nga 
pangmalawigon, 


Sa militarista nga gahum nga ila na-uyatan 
tigulang, kababainhan, kabataan 

kag bisan hors de combat 

indi likaw sa ila pakasilidngi nga pamatbat 
pagpamatay kag masaker amo ang ila sabat 

sa matagsing nga mga nagapanawagan: 
kinamatarung sa duta kag palangabuhian 
sweldo, benepisyo kag ayuda nga kinahangalan 
kundisyon sa trabaho nga makatarungan 

kag nagakaangay nga hustisya pangkatilingban! 


Sa tingob nga kusog sang masa 

yara ang gahum nga makahulusga 

Sa pihak sang nagasingki nga kapintas 
naga-ibwal ang rebolusyonaryong paghimakas 
sakmiton ang tanan nga higayon 


agud pasangkaron ang demokratiko nga pag-ugyon 
kahimtangan sang pumuluyo, amat-amat nga 
bag-uhon 

hamili nga handum tinguhaan nga lab-uton 
mahilway sa gapos sang pagka-ulipon 

matuod nga demokrasya kag hustisya maangkon 
kadungan sa pagpaslaw sang reaksyunaryong 
estado 

tungod samtang yara ang matuod nga hukbo 
pangapinan ang interes sang malapad nga 
pumuluyo! 


Setyembre 24, 2023 


